CELEX: C2006/178/25
Language: el
Date: 2006-07-29 00:00:00
Title: Υπόθεση C-194/06: Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden στις  26 Απριλίου 2006  — Staatssecretaris van Financiën κατά Orange European Smallcap Fund N. V.

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/15
            
         Αίτηση για την έκδοση προδικαστικής αποφάσεως, την οποία υπέβαλε το Hoge Raad der Nederlanden στις 26 Απριλίου 2006 — Staatssecretaris van Financiën κατά Orange European Smallcap Fund N. V.
   (Υπόθεση C-194/06)
   (2006/C 178/25)
   Γλώσσα διαδικασίας: η ολλανδική
   Αιτούν δικαστήριο
   Hoge Raad der Nederlanden
   Διάδικοι στην υπόθεση της κύριας δίκης
   
      Αναιρεσείων: Staatssecretaris van Financiën
   
      Αναιρεσίβλητη: Orange European Smallcap Fund N. V.
   Προδικαστικά ερωτήματα
   
               1)
            
            
               Έχει το άρθρο 56 ΕΚ, σε συνδυασμό με το άρθρο 58, παράγραφος 1, ΕΚ, την έννοια ότι αντιβαίνει προς την απαγόρευση του άρθρου 56 ΕΚ ρύθμιση κράτους μέλους, με την οποία συμψηφισμός που πρέπει να παρασχεθεί σε οργανισμό συλλογικών επενδύσεων φορολογικού χαρακτήρα, λόγω παρακρατηθέντος σε άλλο κράτος μέλος φόρου στην πηγή επί των ληφθέντων μέσω του οργανισμού συλλογικών επενδύσεων φορολογικού χαρακτήρα μερισμάτων, περιορίζεται –για τους εκτιθέμενους στο τέλος του σημείου 5.2.1 αυτής της αποφάσεως λόγους–
               
                           α.
                        
                        
                           στο ποσό που θα μπορούσε να διακανονίσει φυσικό πρόσωπο με κατοικία στις Κάτω Χώρες βάσει φορολογικής συμβάσεως συναφθείσας με το άλλο κράτος μέλος,
                        
                     
                           β.
                        
                        
                           αν και καθόσον οι μέτοχοι του οργανισμού συλλογικών επενδύσεων φορολογικού χαρακτήρα είναι φυσικά πρόσωπα που δεν έχουν κατοικία στις Κάτω Χώρες ή νομικά πρόσωπα που δεν υπόκεινται στον ολλανδικό φόρο νομικών προσώπων;
                        
                     
         
               2)
            
            
               Σε περίπτωση εξ ολοκλήρου ή εν μέρει καταφατικής απαντήσεως στο ερώτημα 1:
               
                           2.α.
                        
                        
                           Εμπεριέχεται στην έννοια «άμεσες επενδύσεις» κατά το άρθρο 57, παράγραφος 1, ΕΚ και η κατοχή πακέτου μετοχών μιας εταιρίας, όταν ο κάτοχος των μετοχών τις έχει απλώς ως επένδυση και το μέγεθος του πακέτου δεν παρέχει στον κάτοχο τη δυνατότητα ασκήσεως καθοριστικής επιρροής στη διαχείριση ή στον έλεγχο της εταιρίας;
                        
                     
                           2.β.
                        
                        
                           Είναι βάσει του άρθρου 56 ΕΚ κάθε συναφής με επιβολή φόρου περιορισμός της κυκλοφορίας κεφαλαίων, ο οποίος θα ήταν ανεπίτρεπτος, αν αφορούσε διασυνοριακή κυκλοφορία κεφαλαίων εντός της ΕΚ, ομοίως ανεπίτρεπτος στην περίπτωση της ίδιας κυκλοφορίας κεφαλαίων –υπό, εξάλλου, παρόμοιες περιστάσεις– προς και από τρίτες χώρες;
                        
                     
                           2.γ.
                        
                        
                           Σε περίπτωση αρνητικής απαντήσεως στο ερώτημα 2.β, έχει το άρθρο 56 ΕΚ την έννοια ότι δεν συνάδει προς αυτό το άρθρο ο εκ μέρους κράτους μέλους περιορισμός φορολογικού συμψηφισμού παρεχομένου σε οργανισμό συλλογικών επενδύσεων φορολογικού χαρακτήρα σε σχέση με φορολόγηση στην πηγή λαμβανομένων μερισμάτων που προέρχονται από τρίτη χώρα, ο οποίος περιορισμός θεμελιώνεται στο γεγονός ότι δεν έχουν όλοι οι μέτοχοι του οργανισμού συλλογικών επενδύσεων φορολογικού χαρακτήρα τόπο κατοικίας στο οικείο κράτος μέλος;
                        
                     
         
               3)
            
            
               Επηρεάζεται η απάντηση στα προηγούμενα ερωτήματα από το αν
               
                           3.α.
                        
                        
                           ο παρακρατούμενος εντός άλλης χώρας φόρος επί του λαμβανόμενου μερίσματος που προέρχεται από αυτή τη χώρα είναι υψηλότερος από τον φόρο στον οποίο υπόκειται εντός του κράτους μέλους της έδρας του οργανισμού συλλογικών επενδύσεων φορολογικού χαρακτήρα η αναδιανομή αυτού του μερίσματος σε αλλοδαπούς μετόχους,
                        
                     
                           3.β.
                        
                        
                           οι μέτοχοι του οργανισμού συλλογικών επενδύσεων φορολογικού χαρακτήρα, οι οποίοι έχουν τόπο κατοικίας εκτός του κράτους μέλους της έδρας του οργανισμού συλλογικών επενδύσεων φορολογικού χαρακτήρα, κατοικούν ή έχουν έδρα σε χώρα με την οποία το εν λόγω κράτος μέλος έχει συνάψει σύμβαση που προβλέπει αμοιβαίο διακανονισμό φόρου στην πηγή επί μερισμάτων,
                        
                     
                           3.γ.
                        
                        
                           οι μέτοχοι του οργανισμού συλλογικών επενδύσεων φορολογικού χαρακτήρα, οι οποίοι έχουν τόπο κατοικίας εκτός του κράτους μέλους της έδρας του οργανισμού συλλογικών επενδύσεων φορολογικού χαρακτήρα, κατοικούν ή έχουν έδρα σε άλλη χώρα της ΕΚ;